Hiiumaa

Väike taibu teaduskool
2026-02-14 12:00 - 14:00 (Europe/Tallinn) | Palade Loodushariduskeskus, Palade, Hiiumaa, Eesti
VÄIKE TAIBU TEADUSKOOL alustab taas!

Ka sel õppeaastal ootame kõiki loodus- ja teadushuvilisi lapsi koos maailma avastama!

Kohtume kord kuus, laupäeviti kell 12.00–14.00
Palade Põhikooli loodushariduskeskuse tiivas
Osalustasu: 5 €
Oodatud on 6–10aastased väikesed teadlased

Meie tunnid on täis põnevaid katseid, arutelusid, loodusvaatlusi ja meisterdamist. Tule ja saa osa teaduslikust seiklusest!

2025/2026 teadustundide ajakava:

11. oktoober – VÄRVILINE LOODUS JA KÄSITÖÖPABERI MEISTERDAMINE Soera Talumuuseumis

15. november – SÜGISENE LOODUSÕPPE MATKARAJAL

13. detsember – TEADUSLIKUD JÕULUD

17. jaanuar – VÄIKESED TEADLASED LABORIS

14. veebruar – SÕPRAGA SEIKLUSED TEADUSMAAILMAS

21. märts – KOHTUMINE TEADUSMEHEGA

25. aprill – KEVADINE MATK ORJAKU MATKARAJAL JA LINNUVAATLUSTORNIS

23. mai – KIVISTISTE PÕNEV MAAILM

Huvilistel palume eelnevalt teadustundi registreerida, saates meile teadustunni nime, millest soov osa saada ning VÄIKSE TAIBU nime koos vanusega Palade Loodushariduskeskus meilile, seejärel lisame teid ka lapsevanemate listi!

paladelhk@gmail.com

Käsitööseepide valmistamise töötuba Metsatuule puhketalu perenaisega
2026-02-14 12:00 - 16:00 | Utoopia nr 9, Sadama tee 2, Kõrgessaare
Tule õpi valmistama käsitööseepe!Järjekordses Utoopia nr 9 ja Metsatuule puhketalu korraldatud töötoas valmistame külmpressitud valmistamismeetodil seepi, kasutades ainult looduslikke koostisosi – taimseid õlisid, looduslikke värve ja eeterlikke õlisid. Iga osaleja teeb endale ainulaadsed seebid, mis on nahasõbralikud ja keemiavabad.
Seebivalmistamise töötoas*tutvume külmpressitud seebi valmistamise põhimõtetega*õpime ohutult töötama leelisega*segame taimseid õlisid ja valmistame seebimassi*katsetame erinevaid looduslikke värve (savid, taimsed pulbrid)*lõhnastame seepe erinevate eeterlike õlidega

Miks valida looduslik seep?*Ei sisalda sünteetilisi värvi- ega lõhnaaineid*On sõbralik nahale ja loodusele*Iga seep on kordumatu ja käsitsi tehtud

Kuna on sõbrapäev ja töötoas valmistatud seep on kasutusvalmis alles 4–6 nädala pärast, on kohapeal võimalik kaasa osta juba valmis Metsatuule seepeTöötuba toimub laupäeval, 14.02.2026 kell 12 Kõrgessaares Utoopias nr 9. Töötoa hind on 29 eurot.

Koolitus toimub, kui grupp on täitunud.Registreerimiseks kirjuta: kairi@viscosa.ee või helista: 5625 0602

Eesti Meestelaulu Seltsi poiste-solistide konkursi Hiiumaa voor
2026-02-14 14:00 - 15:30 | Käina Huvi- ja Kultuurikeskus, Mäe 2, Käina, Hiiumaa, 92101, Eesti
EMLSelts korraldab 14.korda poiste-solistide võistulaulmist. Eelmine konkurss toimus 3 aastat tagasi. MTÜ Hiiumaa Poistekoor on maakonnavooru korraldaja,
Aitäh lauluõpetajatele, Käina Huvi- ja Kultuurikeskusele ja toetajatele.

Seltskonnalaulude kooslaulmine louluiidlaste seltsiga
2026-02-14 14:00 - 16:00 | Kärdla Nukuteater, Uus tn 1
Louluiidlaste selts kutsub kõiki laulusõpru laupäeval, 14. veebruaril
kell 14–16 Kärdla nukuteatrisse (Uus 1) seltskonnalaulude
kooslaulmisele. Sõbrapäeva puhu laulume nii tuntud ja armastatud laule
sõprusest kui ka muid häid rahvalikke lemmiklaule. Kohapeal on
päevakohased laululehed, toetav pillisaade, turgutav tee ja kohv ning
lastele juhendatud mängutuba.
Kooslaulmine on tasuta ja kõik on oodatud!
Teite louluiidlaste selts

Valentinipäeva sauna-, piljardi- ja kokteilipidu
2026-02-14 18:00 - 2026-02-15 04:00 | Sõru puhkemaja, Pärna küla
VALENTINIPÄEVA SAUNA•PILJARDI•KOKTEILI PIDU Sõru Puhkemajas 14.02Uksed 18.00 | Pidu kestab kuni 04.00
Valentinipäev ei pea olema ainult küünlad ja roosid Tule parem sauna, piljardit mängima ja mõnusalt pidutsema!

MIS TOIMUB?– Saun on kuum ja tasuta– Piljard on avatud ja tasuta– Baaris kanged ja lahjad joogid + snäkid– Muusika tuleb kõlaritest ja playlisti juhivad baaridaamid – Kui küsid ilusasti, võid ka oma sooviloo saada

Oluline info:– Üritus on peale kella 22.00 18+– Piletit ei ole– Oma joogid ei ole lubatud– Hea tuju on rangelt soovituslik
Olgu sul Valentinipäeva kaaslane või mitte –Sõrul ei jää keegi üksi! Võta sõbrad kaasa ja kohtume 14.02 õhtu

Kärdla stand-up õhtu TASUTA! (Broneeri koht ette)
2026-02-14 19:00 - 21:00 | Kärdla Kultuurikeskus
Euroopa Liidu poolt kaasrahastatud projekti “Ligipääsetav stand-up” raames tasuta stand-up õhtu, mille eesmärk on viia kaasaegne huumor ka nendeni, kes tavaliselt suurtesse keskustesse kultuuri nautima ei satu. ajakavaUksed avatakse kell 18.00.Šõu algab kell 19.00 ning koosneb kahest osast ja lõppeb orienteeruvalt kell 21.00.
Kõik selle projekti raames toimuvad üritused on tasuta, kuid sujuvama korralduse huvides palume külastajatel eelnevalt veebis koha broneerida.
Nii saame tagada, et kõigile jagub istekohti ning saal jääb mugavaks ja toimivaks.

Piletid ja broneerimine: Sissepääs on tasuta, kuid palume kõigil külastajatel oma koha eelnevalt veebis ette broneerida.Kui broneerisid, aga ei saa siiski osaleda, siis palun tagasta pilet. Seda saab teha broneeringu kinnituse e-kirjas (1. vaata pileteid, 2. loobu piletist).

Soovitatav vanus: 16+ (võib esineda krehvtisemat keelekasutust)

Sõbrapäevapidu Luige baaris
2026-02-14 22:00 - 2026-02-15 01:00
Sõbrapäeva eri Luige Baaris! 14. veebruaril tuleb meile esinema Eesti legend – Marko Matvere!
Avame uksed kell 22:00.Piletihind: 10€
Piletid on piiratud – ära hiljaks jää!Tule veeda sõbrapäev mõnusa muusika ja hea seltskonnaga.Pane end GOING ja osaled loosimises!Loosime üritusel osalejate vahel välja üllatusauhinna

Aktiivne Algus liikumispühapäev
2026-02-15 11:00 - 13:00 | Hiiumaa Spordikeskus, Põllu 27, Kärdla, Hiiumaa, 92414, Eesti
Hiiumaa Spordikeskuse kergejõustikualale on ette valmistanud seiklusrada, kus laps ja vanem saavad koos hüpata ja joosta ja visata ja püüda ja roomata ja keerelda ja rullida jne.
Kl 11-13 vahel võib tulla ja minna võib endale sobival ajal.
Osalustasu – 2 eurot pere kohta – tuleb tasuda Spordikeskuse administraatori juures.
2026.a alguse korrad: 18.jaanuar, 1.veebruar, 15.veebruar, 1.märts, 8.märts.

Kepikõnni ühistreening Kärdla matkarajal
2026-02-15 11:00 - 13:00 | RMK Kärdla matkarada
Oled alustaja või harrastaja? Tule liitu kepikõnni ühistreeninguga. Koguneme RMK Kärdla matkaraja alguses, Tiigi tn lõpus olevas parklas. Teeme kepikõnnitehnikat arendavaid harjutusi ning liigume matkarajal/matkateel edasi-tagasi. Jõukohane kõigile. Kestus umbes 2 tundi. Selga ja jalga ilmale kohased riided ja jalanõud. Treening on tasuta. Võimalik on laenutada käimiskeppe. Treener Kadi Kiiver, EKR4

Vastlakuklite ja vastlapuffide valmistamise õpituba Metsatuule puhketalu perenaisega
2026-02-15 12:00 - 16:00 | Utoopia nr 9, Sadama tee 2, Kõrgessaare
Tule õpi valmistama pehmeid suussulavaid vastlakukleid!
Kas vastlapäev ilma kuklita on üldse mingi vastlapäev?
Tule ja õpi valmistama Utoopia nr 9 ja Metsatuule puhketalu töötoas pehmeid, suussulavaid vastlakukleid!Peale vastlakuklite küpsetamise nippide, saavad kõik teada saladuse, kuidas teha keedutaignast krõbedaid vastlapuffe!

Vastlakuklite töötoas

õpime valmistama kukleid, mis püsivad pehmed ka järgmisel päeval;
valmistame peale klassikalise vahukoore ka erinevaid täidiseid;
boonusena näitame veel, kuidas teha keedutaignast krõbedaid ja rikkalikult täidetud vastlapuffe!

Magus vastlapäevaootus garanteeritud!
Töötuba toimub pühapäeval, 15.02.2026 kell 12 Kõrgessaares Utoopias nr 9.
Töötoa hind on 29 eurot.
Koolitus toimub, kui grupp on täitunud.Registreerimiseks kirjuta: kairi@viscosa.ee või helista: 5625 0602

Hiiumaa Kino: "Minu sõber nimega Fliik"
2026-02-15 16:00, 2026-02-18 17:00 | Kärdla Kultuurikeskus
„Minu sõber nimega Fliik“ on lugu 12-aastasest poisist, kes kaotab õnnetuses kõndimisvõime.
Õnneks ilmub kohale Fliik, abivalmis karvane olend teisest dimensioonist, kes viib poisi fantaasiamaailma, kus ta suudab uuesti kõndida. Aga vastutasuks peab poiss peatama omaenda varju poolt loodud koletise.
Lapse vaatenurgast räägitud võimas lugu näitab, kuidas sõprus, kujutlusvõime ja hea süda aitavad üle saada minnalaskmistujudest.
Eesti vaatajate jaoks on filmitegelastele oma hääle andnud: Thomas – Marek Sadam, Ceci – Loora-Eliise Kaarelson, Miki – Rein Saar, Pekka – Tarmo Hints, Maria – Kristi Aule, Jack – Toomas Krall jt.
Film on dubleeritud eesti keelde dubleerimisstuudios Industrial Productions. Dublaaži- ja helirežissöör on Oleg Davidovich, dublaažiprodutsent on Andrus Kasesalu. Eesti keelde tõlkinud Jaanus Jõekallas.

Hiiumaa Kino: "Meie Erika"
2026-02-15 18:00, 2026-02-18 12:00, 2026-02-18 19:00 | Kärdla Kultuurikeskus
Olümpiavõitja Erika Salumäe tee oma ala absoluutsesse tippu on lugu, mis väärib rääkimist ja jõuab täispika mängufilmina kinolinale peatselt algaval uuel aastal. Erika keeruline lapsepõlv, käänuline noorusaeg ning inimvõimeid ületav teekond olümpiakullani inspireerib meid kõiki.
“Meie Erika” jutustab südamliku ja kaasahaarva loo Eesti olümpiasangar Erika Salumäe teekonnast lastekodutüdrukust maailmarekordite ja olümpiakullani. Filmi lavastajaks on tudengi-Oscariga pärjatud German Golub ja nimirollis tõusev täht Karolin Jürise.
Film tõstab rambivalgusesse läbi aegade ühe edukaima Eesti sportlase, kes on pidanud kahe olümpiakulla ja arvukate rekorditeni jõudmiseks ületama rohkem väljakutseid, kui paljud ette kujutada suudaks. Elvast pärit trekisõitja Erika Salumäel on tulnud triumfideni jõudmiseks rinda pista väärkohtleva kasuvanaema, murdunud unistuste ja omakasu peal väljas olevate abilistega. See film annab selgelt mõista, et igal rahval on vaja kangelast, kuid harva küsitakse, mida on kangelasel endal vaja.
“Meie Erika” jõuab kinolinale 2026. aasta alguses. Filmi lavastaja on German Golub , produtsendid Marju Lepp ja Manfred Vainokivi (Filmivabrik), kaaspordutsendid Armin Karu (Hansafilm) Toomas Ili (Elisa), Uljana Kim (U.Kim Studio) , Marta Romanova-Jekabsone, Inga Pranevska ( Amber Land Film ) operaator Rein Kotov ja kunstnik Jaana Jüris.
Filmi võtted toimusid 2024. ja 2025. aastal viies riigis – Eestis, Lätis, Leedus, Soomes ja Gruusias.
Filmi valmimist toetavad Eesti Filmi Instituut ,Kultuurkapital, Läti Filmifond , Lithuanian Film Centre, National Film Centre of Latvia Tartu Filmifond, Estiko, Viru Filmifond ja Elva Coop. Filmi levitajaks on Hea Film.

Vestlusõhtu vaimsest tervisest
2026-02-16 16:30 | Kärdla Noortemaja
Oled oodatud vestlusõhtule, kus räägime ausalt ja avatult vaimsest tervisest
Vestlusõhtu algab Marta Vaariku lühifilmiga „Hoia mind kaisus“, milles noored kinnisest lasteasutusest jagavad oma elukogemusi. Film pakub siirast ja mõtlemapanevat sissevaadet noorte lugudesse, tunnetesse ja igapäevastesse väljakutsetesse.
Pärast filmi teeme lühikese sissejuhatuse. Kohal on ka Marta Vaarik ja Enelis Linnas ning seejärel liigume edasi ühise aruteluni, kus räägime erinevatel vaimse tervise teemadel.
Tegu on mõnusa ja turvalise vestlusõhtuga, kus ei ole õigeid ega valesid vastuseid – oluline on kuulamine, mõistmine ja aus vestlus.

16. veebruar kell 16:30 Kärdla noortekeskus
Tule kuulama, kaasa mõtlema ja vestlema!

Vastlaretk
2026-02-17 11:00 - 13:00 | RMK Ristna külastuskeskus, Kalana
Vastlapäevale pühendatud retk Kõpu poolsaare imelises metsas. Pakume hernesuppi ja kukleid.
Eelregistreerimine info.ristna@rmk.ee

Vanad fotod Hiiumaast ja hiidlastest
2026-02-17 13:00 | Kõrgessaare Raamatukogu, Tööstuse tee 16
Vanade fotode vaatamine Hiiumaast ja hiidlastest. Näitab Urmo Rajang

Enesetest, jooks või kõnd
2026-02-17 17:00 | Hiiumaa Spordikeskus, Põllu 27, Kärdla, Hiiumaa, 92414, Eesti
Enesetestimise jooks või kõnd, kuidas keegi soovib. Ringi pikkus on 2km, võib joosta ka 2 või 3 ringi. Korraldame talvel ~korra kuus. Saad võrrelda, kas jaksad rohkem või liigud kiiremini.
Ring kulgeb Põllu-Rehemäe-Posti-Uus-Nuutri-Põllu, kogu aeg tee vasakus servas.
Ajavõtt toimub SI-(air) pulkadega. Neid saab kohapeal laenata, või joosta enda omaga.
Ühisstart kell 11:00 Hiiumaa Spordikeskuse juures, kunstmurustaadioni otsa juures kõnniteelt. Eelnevalt teha iseseisvalt soojendus!
Enne starti: SI-pulga nullimine ja kontroll.
Oluline: kui finiśeerid, märgid vasakut kätt olevas finiśijaamas. Kui aga lähed järgmisele ringile, märgid paremat kätt olevas vaheajapunktis.
Tulemused avaldatakse HOKi kodulehel, aga sisestatakse ka eraldi tulemuste faili, kust siis saab edaspidi võrrelda enda arengut.

Noorte ujumisvõistluste karikasari AASTA UJUJA 2025/2026
2026-02-17 18:00 - 19:00 | Käina ujula, Hiiumaa, Eesti
NOORTE UJUMISVÕISTLUSTE KARIKASARIAASTA UJUJA 2025/2026 – JUHEND________________________________________EESMÄRK• Propageerida ujumist kui tervistavat ja arendavat spordiala.• Pakkuda hooajaringseid võistlemisvõimalusi kõikidele ujumishuvilistele.• Ergutada laste ja noorte ujumisharrastust.• Toetada koolivälist sportlikku tegevust noorte seas.________________________________________AEG JA KOHTVõistlused toimuvad ajavahemikul 30.09.2025 – 05.05.2026, tavaliselt iga kuu ühel teisipäeval kell 18.00 Käina ujulas.________________________________________OSAVÕTT• Osaleda võivad kõik Käina Spordikeskuse pääsme ostnud ujumishuvilised. Eraldi stardimaksu ei ole.• Võistlejad osalevad oma vanuserühmas.________________________________________VANUSEKLASSIDVõisteldakse järgmistes vanuseklassides:Tüdrukud Poisids.a. 2019 ja nooremad s.a. 2019 ja nooremads.a. 2017–2018 s.a. 2017–2018s.a. 2015–2016 s.a. 2015–2016s.a. 2013–2014 s.a. 2013–2014s.a. 2011–2012 s.a. 2011–2012
________________________________________
PROGRAMMKarikasarjas “Aasta Ujuja 2025/2026” toimub üheksa etappi:Etapp Kuupäev s.a. 2019 ja nooremad s.a. 2017–2018 s.a. 2011–2016I 30.09.2025 25 m kõhuli 25 m krooli 50 m krooliII 28.10.2025 25 m selili 25 m selili 100 m seliliIII 25.11.2025 25 m kõhuli 25 m selili 50 m rinnuliIV 16.12.2025 25 m kõhuli 25 m krooli 100 m kompleksiV 27.01.2026 25 m selili 50 m selili 50 m seliliVI 17.02.2026 25 m kõhuli 50 m krooli 200 m krooliVII 31.03.2026 25 m kõhuli 25 m krooli 25 m liblikatVIII 21.04.2026 25 m selili 25 m selili 100 m rinnuliIX 05.05.2026 50 m vabalt 50 m krooli 100 m krooli________________________________________
PUNKTISÜSTEEMPunktiarvestus toimub igal etapil ja igas vanuseklassis eraldi. Igas vanuseklassis saadakse punkte järgmiselt:1. koht – 15 punkti2. koht – 13 punkti3. koht – 11 punkti4. koht – 9 punkti5. koht – 8 punkti6. koht – 7 punkti7. koht – 6 punkti8. koht – 5 punkti9. koht – 4 punkti10. koht – 3 punkti11. koht – 2 punkti12.-… koht – 1 punkt________________________________________HOOAJA KOKKUVÕTTE ARVESTAMINE• Lõplikus paremusjärjestuses lähevad arvesse iga võistleja seitsme parima etapi punktid.• Võrdsete punktide korral määratakse paremus järgmiselt:1. Kõrgemate kohtade arv;2. Kui see on võrdne – arvestatakse kõigi üheksa etapi kogupunktisumma;3. Kui ka see on võrdne – määrab järjestuse üheksanda etapi tulemus parem on võistleja, kes saavutas seal kõrgema koha.________________________________________
AUTASUSTAMINEIgal etapil autasustatakse kõiki osalejaid millegi maitsvaga.Hooaja kokkuvõttes autasustatakse iga vanuseklassi kolme paremat karikaga.Kõiki võistlejaid, kes on osalenud vähemalt viiel etapil, autasustatakse meeneplaadiga.Autasustamine ja tänuüritus toimub 05.05. 2026 Tuuletorni kohvikus “Ruudi”
________________________________________
KORRALDUSLIK INFO
Võistlused korraldab ja viib läbi Ujumisklubi “Hiiu Hüljes”.Võistlus toimub FINA reeglite alusel.Kõik juhendis käsitlemata küsimused lahendab peakohtunik:Triinu Schneider, V-kategooria ujumistreener, Tel: +372 518 9693

Eve Selisaar - "Kadunud metsade varjud. Ajamaskid"
2026-02-18 - 2026-03-31 | Kõrgessaare alevik, Tööstuse tee 16
Vaipade näitus

Rändeseminar "Kuidas toetada välismaalaste kohanemist?"
2026-02-18 10:00 - 17:00 | Kärdlas Riigimaja saalis
Ränne on tänapäeva reaalsus – meie kogukonnad muutuvad mitmekesisemaks ja kultuuririkkamaks. Nii nagu paljud eestlased on läinud maailma eri paikadesse uut elu looma, on ka Eestisse jõudnud inimesed, kes otsivad turvalist ja sõbralikku paika, kuhu kuuluda.
Eesti Pagulasabi koostöös Integratsiooni Sihtasutusega korraldab 2025/2026 aastal rände ja välisriikidest pärit elanike võimalusi tutvustava seminaride sarja „Välismaalastest elanikud Eesti omavalitsustes: faktid, trendid, vajadused, võimalused.“ Hiiumaa seminari fookuses on kohaliku tasandi roll uussisserändajate ja noorte toetamisel ning kogukonna sidususe hoidmisel.
Seminar on mõeldud kõigile, kes kujundavad kogukonnaelu ja puutuvad kokku uute sisserändajatega – omavalitsuste spetsialistidele, valdkonnajuhtidele, teenindajatele, õpetajatele, tööandjatele, vabatahtlikele ja aktiivsetele kogukonnaliikmetele.
Osalejad saavad seminarilt värske, faktipõhise ülevaate rände olemusest, trendidest ja põhjustest, miks inimesed Eestisse elama asuvad. Lisaks vastused sellele, kuidas omavalitsusse elama asunud välismaalasi toetada ja millist tuge ja teenuseid nad riigilt saavad.
Seminari viivad läbi Mirjam Rennit (Eesti Pagulasabi) ja Laura Sildmäe (MoveMyTalent). Noorte lõimumise kogemusi jagab MTÜ Headuse Taru ja kaasatud on ka Integratsiooni Sihtasutuse esindajad.
Hiiumaa seminar toimub 18. veebruaril 2026 Kärdlas Riigimaja saalis, kell 10-17
Tule ja aita oma kogukonnal kasvada ühtsemaks – et uutel tulijatel oleks lihtsam Eestisse sisse elada ja siin oma kodu leida.
Registreeru Eesti Pagulasabi platvormil
Projekti nr AMIF.1.02.23-0006 „Kohalike omavalitsuste võimekuse suurendamine kolmandate riikide kodanike, sh rahvusvahelise kaitse saajate, toetamiseks ja sisserände väljakutsete lahendamiseks (teabe vahendamine ja avalike teenuste pakkumise toetamine)“ kaasrahastavad Euroopa Liit Varjupaiga-, Rände- ja Integratsioonifondi (AMIF) kaudu ja Siseministeerium. www.integratsioon.ee

Hiiumaa Kino: "Puuluup – kaablid autos veel"
2026-02-18 17:30 | Käina Huvi- ja Kultuurikeskus, Mäe 2, Käina, Hiiumaa, 92101, Eesti
„Puuluup – kaablid autos veel“ on muusikadokk, mis avab meie hiiu kandle duo Puuluup liikmete Ramo Tedre ja Marko Veissoni elu ja loomeprotsessi aastatel, mil nad on jõudmas rahvusvahelise edu laineharjale. “Neo-zombie-post-folk” muusikat viljeleva keskealiste poistebändi teekonda maailma tippu iseloomustab kuiv huumor ja absurdsed olukorrad. Selles globaalses portreefilmis põrkuvad lavade hiilgus ja argipäevaelu olme. Film heidab pilgu ka telgitagustesse, kuidas valmis koos ansambliga 5miinust laul, mis pääses Eestit esindama Eurovisioonile ja mille nime ei suuda bändiliikmed isegi korrektselt kirjutada.
Filmi „Puuluup – kaablid autos veel“ tootis Münchhausen Films ning selle autoriks on režissöör Taavi Arus, kes on teinud kõik senised Puuluubi muusikavideod ja saatnud bändi tegevust kaameraga juba aastast 2017. Taavi Arus on end näidanud ühe kõige viljakama ja andekama muusikadokkide tegijana Eestis, olles muuhulgas muusikafilmide „Lil Eesti“, „Enam kui elu“ ja Eesti pungi uuest lainest rääkiva doki „Kõik teevad kõike valesti“ üks autoreid.

Salongiõhtu Ants Viidalepa loominguga
2026-02-18 18:00
Salongiõhtu keskmes on kunstnik Ants Viidalepa looming – tema maalid, vaated ja inimesed, keda ta on kujutanud, ning aeg ja keskkond, milles need teosed on sündinud. Avame Ants Viidalepa kunstnikupilku ning räägime tema seosest Hiiumaaga, maalide motiividest ja tähendustest.
Salongiõhtu on mõeldud kõigile, keda huvitab kunst ja Hiiumaa ning lood, mis maalide taha jäävad.
Aeg: 18. veebruar 2026 kell 18.00
Koht: Hiiumaa Muuseum, Pikk Maja
Pilet: 10 €
Registreeri osalus: info@hiiumaamuuseum.ee või 5884 0140
Pakume kohvi ja kooki.

Sinine, must ja valge
2026-02-18 18:00 - 19:00 | Kärdla muusikakool, Uus 4, Kärdla, 92412, Eesti
Kärdla Muusikakooli õpilasõhtu kontsert, millega tähistame Eestimaa 108. sünnipäeva.
Esinevad õpilased ja õpetajad.
Oled oodatud.

Ronimise karikasari Noor TipuTegija 2025/2026
2026-02-18 18:00 - 19:30 | Elamuskeskus Tuuletorn, Mäe 4, Käina
𝐓𝐮𝐥𝐞𝐑𝐨𝐧𝐢 𝐑𝐨𝐧𝐢𝐦𝐢𝐬𝐤𝐥𝐮𝐛𝐢 ja 𝐄𝐥𝐚𝐦𝐮𝐬𝐤𝐞𝐬𝐤𝐮𝐬 𝐓𝐮𝐮𝐥𝐞𝐭𝐨𝐫𝐧 kutsuvad kõiki Hiiumaa noori osa võtma ronimisvõistluste karikasarjast „𝐍𝐨𝐨𝐫 𝐓𝐢𝐩𝐮𝐓𝐞𝐠𝐢𝐣𝐚 𝟐𝟎𝟐𝟓/𝟐𝟎𝟐𝟔“.

𝐏𝐞𝐫𝐢𝐨𝐨𝐝: oktoober 2025 – mai 2026, iga kuu ühel kolmapäeval
Karikasarjas toimub 8 osavõistlust. Punktiarvestuse põhjal kuulutatakse mais 2026 välja „𝐍𝐨𝐨𝐫 𝐓𝐢𝐩𝐮𝐓𝐞𝐠𝐢𝐣𝐚 𝟐𝟎𝟐𝟓/𝟐𝟎𝟐𝟔“.
Noori ootab põnev ronimisseiklus – meetrite kogumisest kiirusronimiseni ja tippu jõudmiseni!
Võisteldakse 𝐯𝐚𝐧𝐮𝐬𝐞𝐤𝐥𝐚𝐬𝐬𝐢𝐝𝐞𝐬:– 2016–2018 tüdrukud ja poisid– 2013–2015 tüdrukud ja poisid– 2007–2012 tüdrukud ja poisid

𝐀𝐮𝐭𝐚𝐬𝐮𝐝:– iga vanuseklassi 3 parimat saavad 𝐤𝐚𝐫𝐢𝐤𝐚 (arvesse lähevad vähemalt 5 etappi)– Igal osavõistlusel kõigile osalejatele 𝐮̈𝐥𝐥𝐚𝐭𝐮𝐬– hooaja lõpu autasustamine mais 2026 kohvikus Ruudi– kõigil osavõistlustel osalejate vahel loositakse välja 𝟖𝟎€ 𝐫𝐚𝐡𝐚𝐥𝐢𝐧𝐞 𝐚𝐮𝐡𝐢𝐧𝐝

𝐎𝐬𝐚𝐥𝐮𝐬:– stardimaks kogu sarja peale 10 €– vajalik isiklik või renditud ronimisvarustus– ronimisseina piletid tasub TuleRoni Ronimisklubi MTÜ

𝐕𝐨̃𝐢𝐬𝐭𝐥𝐮𝐬𝐭𝐞 𝐞𝐭𝐚𝐩𝐢𝐝 𝟐𝟎𝟐𝟓/𝟐𝟎𝟐𝟔𝟐𝟗. 𝐨𝐤𝐭𝐨𝐨𝐛𝐞𝐫 – Meetrite kogumine (5–10 min)𝟐𝟔. 𝐧𝐨𝐯𝐞𝐦𝐛𝐞𝐫 – Kiirusronimine (6 m / 11 m / 18 m)𝟏𝟕. 𝐝𝐞𝐭𝐬𝐞𝐦𝐛𝐞𝐫 – Raja ronimine (5 min)𝟐𝟕.–𝟐𝟗. 𝐣𝐚𝐚𝐧𝐮𝐚𝐫 – Bouldersein (30 min, mitu rada jõuab)𝟏𝟖. 𝐯𝐞𝐞𝐛𝐫𝐮𝐚𝐫 – Meetrite kogumine / klippimine𝟐𝟓. 𝐦𝐚̈𝐫𝐭𝐬 – Bouldersein (30 min, mitu rada jõuab)𝟐𝟐. 𝐚𝐩𝐫𝐢𝐥𝐥 – Tipu kogumine (10 min)𝟐𝟕. 𝐦𝐚𝐢 – Raja ronimine (5 min, raskus vastavalt vanusele)
Märkus: Kuupäevad võivad muutuda, muudatustest anname alati aegsasti teada.
Tule ja koge ronimisrõõmu – põnevad rajad ja väljakutsed ootavad sind!

𝐑𝐞𝐠𝐢𝐬𝐭𝐫𝐞𝐞𝐫𝐢𝐦𝐢𝐧𝐞 𝐣𝐚 𝐢𝐧𝐟𝐨:Inna Lepik – inna.lepik@hiiumaa.ee | +372 56 47 577

Hiiumaa Kino: "Meie Erika"
2026-02-18 19:30 | Käina Huvi- ja Kultuurikeskus, Mäe 2, Käina, Hiiumaa, 92101, Eesti

Loovuse ja looduse tegevuspäevad Kõrgessaare piirkonnas vol 5: naha töötuba
2026-02-19 16:00 | Kõrgessaare Vaba Aja Keskus, Tööstuse tee 25, Kõrgessaare, Eesti
Loovuse ja looduse tegevuspäeva Kõrgessaare piirkonnas VOL5: NAHA TÖÖTUBA
– Noortele vanuses 7-26 eluaastat– TASUTA, kuid kohtade arv on piiratud!– Töötuba toimub Kõrgessaare Vaba Aja Keskuses, algusega kell 16:00– Töötuba viib läbi Virge Martin– Vajalik eelnev registreerimine ! https://forms.gle/r4xDQAApEkV7d2VA7

Hiiumaa Dartsi 2025/2026 hooaeg
2026-02-19 18:00 | Hiiumaa Pruulikoja Resto, Vabaduse 15, Kärdla
Neljapäev on dartsipäev! Kas käsi sügeleb viske järele ja tahaks sõpradega mõõtu võtta?Siis pane juba kalendrisse kirja – iga neljapäev kell 18:00 ootab sind Hiiumaa Pruulikoja Resto!
Kõik vaadiõlled -25% mängu ajalHea seltskond, mõnus vibe ja natuke adrenaliini
Ära jää kõrvale – tule viska ja naudi!
Hiiumaa Pruulikoja RestoNeljapäeviti 18:00

Hiiumaa Kino: "Karp"
2026-02-20 10:00 | Kärdla Kultuurikeskus
Arhitekt Raine Karp on projekteerinud ühed kõige monumentaalsemad hooned Eestis. Režisöör Keiti Väliste dokumentaalfilm laseb kõlada Raine elumatemaatikal ning viib rännakule arhitekti mõtte-,ruumi- ja loomemaailma.
Filmi operaator on Mattias Veermets, monteerija Johanna Maria Vilgats, helirežisöör Kauri Lemberg, helilooja Markus Robam, produtsent Johanna Maria Tamm ning tootja Stellar Film.
